এদিকে সাবেক সংসদ সদস্য আলহাজ আজিজুল হক চৌধুরী বলেন, আমার বিরুদ্ধে তেমন কোনো বিতর্ক না থাকায় এলাকার সাধারণ ভোটাররা আমাকেই নির্বাচিত করতে চান। তাই আমিই জনপ্রিয়তার শীর্ষে রয়েছি। দিনাজপুর জেলা আওয়ামী লীগের সহসভাপতি আলতাফুজ্জামান মিতা বলেন, আমি তৃণমূল থেকে রাজনীতি করে আসছি এবং এলাকার মানুষের সুখ-দুঃখে তাদের পাশে আছি। তাই আমাকে মনোনয়ন দিলে সর্বোচ্চ ভোট পেয়ে এ আসনটি প্রধানমন্ত্রী শেখ হাসিনাকে উপহার দিতে পারব।